paragraph_text: Katastrofa na Stadionu Kanjuruhan 2022. odvila se 1. listopada 2022. u indonezijskomu gradu Kepanjenu na otoku Java, na nogometnoj utakmici između momčadi Arema i Persebaya Surabaya (2:3). Nakon utakmice navijači Areme izišli su na nogometno igralište i napali policiju i igrače Persebaye, gostujućega kluba. Policija je ispalila suzavac te je time uzrokovala stampedo, a brojni ljudi su se početi gušiti plinom. Poginulo je najmanje 182 ljudi, a još nekoliko stotina je ozlijeđeno, čineći ovu katastrofu najsmrtonosnijom nogometnom katastrofom u Aziji te trećom najsmrtonosnijom nogometnom katastrofom u povijesti.